钦定古今图书集成/明伦汇编/交谊典/第090卷 > 册府元龟 > 《寄周御史二十韵》元·杨载
## 钦定古今图书集成/明伦汇编/交谊典/第090卷 > 册府元龟 > 《寄周御史二十韵》元·杨载

“同游河北后，共抵浙西初。独倚知心旧，翻成会面疏。
三年仍契阔，万里更吹嘘。小子无奇气，先生有过誉。
见称司马赋，求授夏侯书。仓卒排归计，淹留著寓居。
已非兴俊逸，犹是主痈疽。名士多亲我，诸公或请予。
驾言将采𦬊，即是欲连茹。顾尔伤流矢，居然恨倚闾。
惊心闻杜宇，过眼易蟾蜍。忽召抽金匮，俄征论石渠。”
文章殊贾马，谋略匪严徐。薄技终难效，穷愁只自如。
尚矜存弊履，不肯曳长裾。与作栖梁燕，宁为涸辙鱼。
仪形长日想，怀抱几时摅。奏疏闻当宁，抽毫待直庐。
乌台弦既改，鳌禁席仍虚。马首何由见，分光兴有馀。